4 may kuni taxminan soat 14:00 da Qamchiq dovoni («Toshkent-O‘sh» avtoyo‘lining 223-km)da 13,3 ming kub metr hajmda ko‘chki sodir bo‘ldi. O‘zbekiston Favqulodda vaziyatlar vazirligi matbuot xizmati xabar berishicha, ikkita avtomashina ko‘chki ostida qolib ketgan. Natijada 5 kishi halok bo‘lgan. O‘z vaqtida bajarilgan tadbirlar natijasida olti kishi qutqarib qolindi. Jabrlanganlar va qurbon bo‘lganlarning oilalariga barcha zaruriy yordam ko‘rsatilgan.